COLOR คงเป้ารายได้ปีนี้โต 15% ธุรกิจผลิต “เม็ดพลาสติก-พลังงานทดแทน” หนุน
COLOR ปักหมุดรายได้ปีนี้โต 10 -15% รับปัจจัยบวกธุรกิจผลิตเม็ดพลาสติก, พลังงานทดแทน และภาคการเกษตร โตแกร่ง
COLOR ปักหมุดรายได้ปีนี้โต 10 -15% รับปัจจัยบวกธุรกิจผลิตเม็ดพลาสติก, พลังงานทดแทน และภาคการเกษตร โตแกร่ง
25 พ.ย. 2565

นายพีรพันธ์ จิวะพรทิพย์ กรรมการผู้จัดการ พร้อมด้วย นางสาวกรรณิกา บุญรอด ผู้จัดการฝ่ายบัญชีการเงิน บริษัท สาลี่ คัลเล่อร์ จำกัด (มหาชน) หรือ COLOR นำเสนอข้อมูลบริษัทในงานบริษัทจดทะเบียนพบผู้ลงทุน (Opportunity Day) บนแพลตฟอร์มออนไลน์ โดยโชว์ผลการดำเนินงานไตรมาส 3/2565 มีกำไรสุทธิ 17.57 ล้านบาท เพิ่มขึ้น  19.5 % จากช่วงเดียวกันของปีก่อน มีรายได้รวม 322 ล้านบาท พร้อมระบุ มั่นใจภาพรวมการดำเนินธุรกิจในช่วงที่เหลือปีนี้ยังเติบโต เนื่องจากธุรกิจผลิตเม็ดพลาสติก ซึ่งเป็นธุรกิจหลักยังมีสัญญาณที่ดี ขณะที่ธุรกิจพลังงานทดแทน และภาคการเกษตร ก็ยังมีทิศทางที่ดีต่อเนื่อง ผลักดันให้ธุรกิจเติบโตอย่างแข็งแกร่ง พร้อมคงเป้าหมายรายได้ปีนี้โต 10-15%